Document ID: 32011D0883

РЕШЕНИЕ ЗА ИЗПЪЛНЕНИЕ НА КОМИСИЯТА
от 21 декември 2011 година
за утвърждаване на списъка с инспекторите на Съюза съгласно член 79, параграф 1 от Регламент (ЕО) № 1224/2009 на Съвета
(нотифицирано под номер C(2011) 9701)
(2011/883/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 79, параграф 1 от него,
като има предвид, че:
(1)
С Регламент (ЕО) № 1224/2009 се създава система на Общността за контрол, инспекции и правоприлагане с цел да се гарантира спазването на правилата на общата политика в областта на рибарството. Регламент (ЕО) № 1224/2009 предвижда възможност за инспекторите на Общността да извършват инспекции в съответствие със същия регламент във водите на Съюза и на риболовни кораби на Съюза извън водите на Съюза, без да се засяга основната отговорност на крайбрежните държави-членки. Списъкът с инспекторите на Съюза следва да се утвърди в съответствие с процедурата, предвидена в Регламент (ЕО) № 1224/2009.
(2)
Регламент за изпълнение (ЕС) № 404/2011 на Комисията от 8 април 2011 г. за определяне на подробни правила за изпълнението на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (2) предвижда подробни правила за прилагането на системата за контрол на Европейския съюз, създадена с Регламент (ЕО) № 1224/2009.
(3)
Регламент за изпълнение (ЕС) № 404/2011 предвижда списъкът на инспекторите на Съюза да се одобрява въз основа на уведомленията от държавите-членки и Европейската агенция за контрол на рибарството.
(4)
Въз основа на уведомленията, получени от държавите-членки, е целесъобразно да се утвърди списъкът с инспекторите на Съюза, съдържащ се в приложението към настоящото решение.
(5)
Мерките, предвидени в настоящото решение, са в съответствие със становището на Комитета по рибарство и аквакултури,
ПРИЕ НАСТОЯЩОТО РЕШЕНИЕ:
Член 1
Списъкът с инспекторите на Съюза съгласно член 79, параграф 1 от Регламент (ЕО) № 1224/2009 е включен в приложението към настоящото решение.
Член 2
Адресати на настоящото решение са държавите-членки в съответствие с Договорите.
Съставено в Брюксел на 21 декември 2011 година.

Labels: 15
6